KOMMISSIONEN FOR DE EUROPÆISKE FÆLLESSKABER 
Bruxelles, den 08.07.1999 
KOM(l999)350 endelig udg. 
MEDDELELSE FRA KOMMISSIONEN TIL RÅDET 
OM AFSLUTNING AF KONSULTATIONERNE MED NIGER 
I HENHOLD TIL LOMÉ-KONVENTTONENS ARTIKEL 366a 
OG OM DE PASSENDE SKRIDT, DER BØR TAGES 
MEDDELELSE FRA KOMMISSIONEN TIL RÅDET 
OM AFSLUTNING AF KONSULTATIONERNE MED NIGER 
I HENHOLD TTL LOMÉ-KONVENTIONENS ARTHCEL 366a 
OG OM DE PASSENDE SKRIDT, DER BØR TAGES 
1. BEGRUNDELSE 
Nigers præsident, Ibrahim Bare Mainassara, blev myrdet af præsidentens livvagt fredag 
den 9. april i Niameys lufthavn. 
Den 11. april traf de nationale væbnede styrker følgende foranstaltninger: 
• Suspendering afgrundloven 
• Opløsning af nationalforsamlingen, regeringen og højesteret 
• Oprettelse af et nationalt forsoningsråd, der får alle magtbeføjelser for en 
overgangsperiode på 9 måneder. 
Dette statskup blev øjeblikkeligt fordømt af det internationale samfund. 
Også Den Europæiske Union har fordømt kuppet, krævet en hurtig tilbagevenden til 
demokratiske tilstande og indledt konsultationer med AVS/Niger i henhold til den 
konsultationsprocedure, der er fastlagt i artikel 366a i Lomé IV-konventionen, med 
henblik på en detaljeret vurdering af situationen. Formålet hermed var at understrege den 
betydning, Den Europæiske Union tillægger overholdelsen af de forhold af grundlæggende 
betydning, som der henvises til i konventionens artikel 5, og at finde ud af, hvad Niger 
havde til hensigt at gøre for at bringe sig i overensstemmelse med disse grundlæggende 
elementer. 
Den 18. maj fandt der en række konsultationer sted i Bruxelles (Rådets dok. nr. 7729/99) 
i en åben og konstruktiv atmosfære. På Den Europæiske Unions vegne afgav formanden 
for COREPER en erklæring, hvori der blev stillet krav om: 
• Fuld overholdelse af menneskerettighederne og de demokratiske principper 
• Udarbejdelse af en troværdig og verificerbar tidsplan for en tilbagevenden til 
demokrati 
• Afholdelse af gennemsigtige, frie og retfærdige valg 
• Sikring af pluralisme og gennemsigtighed, herunder pressefrihed 
• Overdragelse af alle magtbeføjelser til den civile regering 
• Fratagelse af valgbarheden for medlemmerne af det nationale forsoningsråd ved det 
kommende valg 
• Undersøgelse af omstændighederne ved mordet på præsident Bare 
• Udarbejdelse af regelmæssige rapporter i overgangsperioden om de fremskridt, der 
gøres. 
Nigers delegation, hvis formand var landets udenrigsminister, gav generelle oplysninger 
om landets politiske, økonomiske og samfundsmæssige situation. Delegationen, der 
bekræftede, at demokratiet vil blive genindført, og at magten vil blive overdraget til en 
demokratisk valgt præsident ved udgangen af 1999, fremlagde myndighedernes plan for 
overgangsperioden, herunder en tidsplan for afholdelsen af frie valg. 
Endvidere afgav Nigers delegation en række politiske tilsagn, der i en vis udstrækning 
afspejlede de spørgsmål og de bekymringer, som Den Europæiske Union havde givet 
udtryk for. 
Ved afslutningen af konsultationerne erklærede EU-formandskabet, at Den Europæiske 
Union hilste Nigers erklærede hensigt velkommen om at vende tilbage til demokratiske 
tilstande, men gentog, at der var behov for yderligere tilsagn vedrørende to spørgsmål: 
gennemførelse af en undersøgelse af omstændighederne omkring mordet på præsident 
Bare og de ekstra beføjelser, der ville blive givet den civile regering i overgangsperioden. 
Som svar på disse to spørgsmål forelagde de nigerske myndigheder den 3. juni Den 
Europæiske Union et dokument, der indeholdt yderligere tilsagn om de to resterende 
spørgsmål, og som også rummede en redegørelse for de skridt, der allerede var taget med 
henblik på at forberede overgangen til demokrati i Niger. 
For at Kommissionen bedre kunne vurdere situationen i landet og forberede sin foreslåede 
strategi for overgangsperioden, sendte den en evalueringsmission til Niger, der besøgte 
landet mellem den 6. og 11. juni. Under denne tjenesterejse blev der afholdt møder, ikke 
blot med de relevante myndigheder (militære og civile), men også med repræsentanter for 
det civile samfund (sammenslutninger, ngo'er, politiske partier, intellektuelle osv.). 
Deltagerne i denne tjenesterejse konkluderede, at de grundlæggende borgerlige rettigheder 
nu respekteres, og at der allerede er truffet en række foranstaltninger med henblik på at 
forberede overgangen til demokrati på grundlag af en troværdig plan for den resterende 
periode. 
Imidlertid konstaterede deltagerne også en række potentielle risici ved 
overgangsprocessen, som man ikke kan se bort fra. 
Medens de nigerske myndigheder således har afgivet et antal løfter om genindførelse af 
demokrati og politiske rettigheder, er det først nu, at landet er på vej ind i en 
overgangsperiode, som forhåbentlig vil føre til det erklærede mål. Kommissionen noterer 
sig, at respekten for demokratiske principper og politiske rettigheder endnu ikke er sikret, 
og at der følgelig kan konstateres en fortsat mangel på respekt med hensyn til et af de 
forhold af grundlæggende betydning, der henvises til i artikel 5. Eftersom de nigerske 
myndigheder har givet tilsagn om at genindføre demokratiske tilstande ved udgangen af 
1999, foreslår Kommissionen, at EU - som et passende skridt i henhold til artikel 366a, 
stk. 3, i Lomé-konventionen - beslutter kun at genetablere samarbejdet med Niger ud fra 
en gradvis og betinget fremgangsmåde, som udtrykt i vedlagte udkast til skrivelse. Hvis 
betingelserne for at genetablere et fuldt samarbejde under Lomé-konventionen ikke er 
blevet opfyldt ved afslutningen af overgangsperioden, vil Kommissionen fremlægge et nyt 
forslag for Rådet til, hvilke yderligere foranstaltninger der så måtte blive nødvendige. 
2. FORSLAG 
I lyset af ovenstående redegørelse og i henhold til artikel 5 og 366a i Lomé-konventionen 
og artikel 2 i Rådets afgørelse 1999/214/EF foreslår Kommissionen, at Rådet beslutter at. 
Afslutte de med Niger afholdte konsultationer og for tidsrummet indtil 31. december 1999 
at tage de skridt, der er beskrevet i det udkast til skrivelse, der er vedlagt udkastet til 
omstående rådsafgørelse: 
FORSLAG 
TIL 
RÅDETS AFGØRELSE 
om afslutning af konsultationerne med 
AVS/Niger i henhold til Lomé-konventionens artikel 366a 
og om de passende skridt, der bør tages 
RÅDET FOR DEN EUROPÆISKE UNION HAR -
under henvisning til Lomé IV-konventionens artikel 5 og artikel 366a, 
under henvisning til Rådets afgørelse 1999/214/EF om proceduren for gennemførelse af 
artikel 366a i fjerde AVS-EF-konvention, særlig artikel 2, 
under henvisning til forslag fra Kommissionen, og 
ud fra følgende betragtninger: 
De forhold af grundlæggende betydning for Lomé IV-konventionen, som der henvises til i 
artikel 5, er blevet misligholdt; 
den 18. maj fandt der en række åbne og konstruktive konsultationer sted med AVS/Niger, 
hvorunder Nigers myndigheder indgik en række særlige forpligtelser, der tager sigte på at 
genindføre demokratiet ved udgangen af 1999; 
respekten for de demokratiske principper og de politiske rettigheder er endnu ikke blevet 
genindført i Niger; 
det er derfor nødvendigt at tage særlige skridt med henblik på at støtte genindførelsen af 
demokrati og politiske rettigheder i overgangsperioden -
TRUFFET FØLGENDE AFGØRELSE: 
Artikel 1 
Hermed afsluttes de konsultationer, der er blevet afholdt med Niger i henhold til Lomé-
konventionens artikel 366a, stk. 2. 
Artikel 2 
De foranstaltninger, der er nærmere beskrevet i udkastet til vedlagte skrivelse, vedtages 
hermed som passende skridt i henhold til Lomé IV-konventionens artikel 366a, stk.3. 
Artikel 3 
Denne afgørelse udløber den 31. december 1999. 
UDKAST 
Fru udenrigsminister 
I EU's erklæring af 14. april 1999 fordømte Unionen skarpt det stedfundne statskup i 
Niger, hvorunder præsident Bare blev myrdet. Desuden beklagede EU suspenderingen af 
grundloven samt opløsningen af parlamentet og regeringen. 
EU lægger meget stor vægt på bestemmelserne i artikel 5 i Lomé-konventionen. 
Respekten for menneskerettighederne, de demokratiske institutioner og de retsstatslige 
principper udgør forhold af grundlæggende betydning for denne konvention og udgør et 
altafgørende grundlag for forbindelserne mellem EU og Deres land. 
EU mener, at mordet på præsident Bare og statskuppet, herunder opløsningen af de 
demokratiske institutioner, udgør alvorlige krænkelser af de ovenfor nævnte principper og 
indebærer handlinger præget af en uacceptabel voldsanvendelse. 
I lyset heraf besluttede EU den 29. april 1999 at indbyde Nigers regering og AVS-staterne 
til en række konsultationer med henblik på at foretage en vurdering af situationen i 
enkeltheder og at rette op på den. 
Den 18. maj fandt der konsultationer sted i Bruxelles i en åben og konstruktiv atmosfære, 
hvorunder der blev drøftet en række grundlæggende spørgsmål, ligesom regeringens plan 
for en tilbagevenden til demokrati blev fremlagt. Under disse konsultationer indgik Nigers 
regering følgende politiske forpligtelser for overgangsperioden, der senerehen blev 
bekræftet i skrivelse af 3. juni 1999 til EU: 
• 
• Der vil blive foretaget en officiel undersøgelse af omstændighederne ved mordet på 
præsident Bare 
Der vil blive givet udvidede beføjelser til den civile regering 
Der vil blive afholdt frie og retfærdige valg på grundlag af følgende tidsplan: 
Juli 1999: folkeafstemning 
Oktober 1999: 1. runde af præsidentvalget 
November 1999: 2. runde af præsidentvalget samt valg til parlamentet 
December 1999: indsættelse af en demokratisk valgt præsident 
• Der vil ske en adskillelse af de tre magtfaktorer, herunder sikring af en uafhængig 
dømmende magt 
• Pluralisme og gennemsigtighed vil blive respekteret i overgangsperioden, herunder 
pressefrihed og fri adgang til medierne 
• Det nationale forsoningsråds egen beslutning overholdes, i henhold til hvilken dets 
medlemmer ikke vil være valgbare ved det kommende valg 
• Der afgives løfte om god regeringsførelse 
• Der udarbejdes en månedlig beretning om de fremskridt, der gøres i 
overgangsperioden. 
På baggrund af disse forpligtelser er Den Europæiske Union og medlemsstaterne parat til 
at afslutte konsultationerne i henhold til Lomé-konventionens artikel 366a. Men da 
respekten for de demokratiske principper og de politiske rettigheder endnu ikke er fuldt 
ud genoprettet, har EU - som passende skridt i henhold til artikel 366a, stk. 3 - besluttet at 
træffe følgende foranstaltninger, der skal ledsage Nigers overgang til demokrati: 
• For de allerede godkendte programmers vedkommende: gennemførelsen fortsætter 
som planlagt 
• For de fremtidige programmers vedkommende: der vil blive anvendt en gradvis, 
betinget fremgangsmåde, der afspejler de veldokumenterede fremskridt, der gøres 
under overgangsprocessen. I de første faser af denne overgangsperiode vil EU-
bistanden blive centreret om støtte til afholdelse af valg, og vil derefter gradvis blive 
udvidet til at omfatte områder, der rummer en direkte fordel for befolkningen, såsom 
foranstaltninger af humanitær art samt foranstaltninger i tilknytning til 
fødevaresikkerhed, sundhed og uddannelse, og sluttelig munde ud i et normalt 
samarbejde ved afslutningen af overgangsperioden. Der kan påregnes budgetstøtte, 
der er øremærket til disse sektorer, ved udgangen af overgangsperioden, der er 
øremærket til disse sektorer, ved udgangen af overgangsperioden, forudsat at der 
forinden er blevet indgået en rammeaftale herom med IMF. 
EU følger overgangsprocessen nøje og forbeholder sig ret til at tage sin stilling op til 
fornyet revision, hvis det skulle blive nødvendigt, og Unionen understreger på ny 
vigtigheden af en løbende politisk dialog med de nigerske myndigheder med henblik på at 
få genetableret demokratiet og de politiske rettigheder og få normaliseret forbindelserne 
mellem Niger og EU. 
På Kommissionens vegne På Rådets vegne 
Kopi: Zimbabwes ambassadør 
Aichatou Mindaoudou 
Minister for udenrigsanliggender og udviklingssamarbejde 
ISSN 0254-1459 
KOM(1999) 350 endelig udg. 
DOKUMENTER 
DA 06 11 16 01 
Katalognummer : CB-CO-99-350-DA-C 
Kontoret for De Europæiske Fællesskabers Officielle Publikationer 
L-2985 Luxembourg 
g